

**Samovrednovanje u školskoj godini 2014./2015.**

 REZULTATI UPITNIKA ZA UČENIKE

Tijekom travnja 2015. godine provedeno je istraživanje kojim su se pokušali utvrditi stavovi učenika o školi. Istraživanje je dio godišnjeg samovrednovanja škole kojim se nastoji poboljšati rad i kvaliteta odgojno-obrazovne ustanove. U istraživanju su sudjelovali učenici 2. razreda, pri čemu je upitnik ispunilo njih 45 od ukupno 73 (67%). Učenici su ispunjavali upitnik putem *online* upitnika posebno dizajniranog za potrebe istraživanja. Anketni upitnik podijeljen je na 9 dijelova: 1. Nastava, plan i program, 2. Ocjenjivanje, 3. Nastavnici, 4. Odnosi s drugim učenicima, 5. Odnosi s nastavnicima, 6. Služba za pružanje podrške učenicima, 7. Upravljanje i organizacija škole, 8. Odnosi prema školi, 9. Izostanci. Upitnik je ukupno sadržavao 51 pitanje, odnosno, tvrdnju. Na svaku od navedenih tvrdnji učenici su odgovarali sa: nimalo ne, uglavnom ne, niti da niti ne, uglavnom da, u potpunosti da. Rezultati upitnika prikazani su prema dijelovima.

**ANALIZA REZULTATA UPITNIKA**

 **1. Nastava, plan i program**



Gotovo 80% učenika navodi da im na početku školske godine nastavnici objasne što i kako će raditi. 70% učenika navodi da su predavanja nastavnika i upute za rad jasni. Više od 60% učenika navodi da su nastavni sadržaji primjereni dobi i njihovom životnom iskustvu, a gotovo isti postotak učenika (55%) navodi da je nastava uglavnom ili u potpunosti dobra. Isto tako, nešto manje od 70% učenika navodi da uglavnom ili u potpunosti razumije predavanja nastavnika, dok 29% nije sigurno u navedeno. Međutim samo 40% učenika smatra da su domaće zadaće uglavnom ili u potpunosti korisne. Gotovo isti postotak učenika (42%) nije sigurno u navedeno, a ¼ učenika smatra da domaće zadaće nisu nikako korisne ili da uglavnom nisu korisne.

36% učenika smatra da nastavnici nikako ne ili uglavnom ne obrađuju dijelove gradiva koje učenici nisu razumjeli. Za istu tvrdnju njih 36% nije sigurno, a 28% smatra da to nije točno.

Više od polovice ispitanika navodi da ih škola uglavnom ili u potpunosti potiče na samostalnost u radu, te da nastavnici jasno ističu vezu između teorije i praktičnih vještina.

Za razliku od prošle godine, samo je 29% učenika zadovoljno načinom rada na praktičnoj nastavi, dok njih čak 40% nije (uglavnom ili nikako) zadovoljno praktičnom nastavom.

**2. Ocjenjivanje**



80% učenika smatra da je upoznato s pravilnikom o ocjenjivanju te im je razumljiv i jasan. Za razliku od prošle godine, kada je samo 42,5% učenika smatralo da je ocjenjivanje pravedno i dobro razrađeno, ove godine isto smatra 62% učenika. Isto tako, dok je prošle godine njih čak 22% smatralo da ocjenjivanje uglavnom nije ili nikako nije pravedno, ove godine isto navodi samo 7% učenika.

67% učenika navodi da nastavnici redovito provjeravaju znanje učenika, ali ih samo 31% smatra da nastavnici uglavnom ili u potpunosti uvažavaju mišljenje učenika pri ocjenjivanju, dok gotovo isti postotak (27%) smatra da nastavnici uglavnom ili nikako to ne rade. 42% učenika smatra da nastavnici niti uvažavaju niti ne uvažavaju njihova mišljenja.

 **3. Nastavnici**

Za razliku od prošle godine, kada je malo manje od polovice učenika smatralo da su nastavnici uglavnom ili u potpunosti pravedni, ove godine to smatra njih čak 64%, dok se s time uglavnom ili nikako ne slaže samo 6% (a prošle godine 25% učenika).

Zabrinjavajući je rezultat koji pokazuje da 48% učenika uglavnom ne ili nikako ne razgovara s nastavnikom kada su zabrinuti oko nečega, ali u odnosu na prošlu godinu situacija se poboljšava (prošle godine više od 60% učenika). Isto tako, prošle godine samo su 3% učenika navela da se uvijek obrate nastavniku u tom slučaju, dok ove godine to isto tvrdi 27% njih.

Ove godine više učenika navodi da nastavnici uglavnom ili u potpunosti znaju riješiti problem discipline u razredu (64,4%, prošle godine samo 41%). Upitan je i diskutabilan rezultat oko odnosa nastavnika prema učenicima. Naime, gotovo 27% učenika navodi da se nastavnici uglavnom ne ili nikako ne odnose jednako prema svim učenicima, gotov isti postotak nije siguran u svoju procjenu (33%), a njih 40% smatra da se nastavnici uglavnom ili u potpunosti odnose jednako prema svim učenicima.

**4. Odnosi s drugim učenicima**

Gotovo 70% učenika navodi da su odnosi među učenicima dobri (10% više nego prošle godine). Međutim, alarmantna je činjenica da je gotovo 67% učenika navelo da su ga/ju drugi učenici vrijeđali i ponižavali u školi. Prošle godine je više od 75% učenika navelo da ga drugi učenici nisu niti vrijeđali niti ponižavali u školi. S druge strane, njih 76% tvrdi da ih drugi učenici nisu fizički maltretirali, a samo 13% tvrdi da jesu.

**5. Odnosi s nastavnicima**

Za razliku od prošle godine, kada je gotovo 65% učenika navelo da između nastavnika i učenika vladaju dobri odnosi, ove godine isto to smatra damo 13% učenika, dok njih čak 80% smatra da to uglavnom nije istina ili nikako nije istina.

Ipak, oko 65% učenika navodi da ih nastavnici uglavnom ne ili nikako ne vrijeđaju te da ih uglavnom ili u potpunosti poštuju. Više od polovice ispitanika smatra da nastavnici uvažavaju mišljenje i ideje učenika, njih 33% smatra da niti uvažavaju niti ne uvažavaju dok ih samo 11% smatra da nastavnici uglavnom ne ili nikako ne uvažavaju mišljenje i ideje učenika.

 **4. Odnosi s drugim učenicima 5. Odnosi s nastavnicima**



**6. Služba za pružanje podrške učenicima**

Za razliku od prošle godine, kada je nešto manje od polovice učenika navelo da uglavnom ili u potpunosti imaju mogućnost savjetovanja i usmjeravanja ukoliko imaju osobne probleme, probleme u učenju ili napretku, ove godine za istu tvrdnu navodi čak 65% učenika.

Pohvalna je činjenica da čak 71% učenika (prošle godine 62,5%) navodi da se slobodno mogu obratiti razredniku u svrhu osobnog usmjeravanja i savjetovanja, a gotovo isti postotak smatra da se mogu obratiti i pedagogu (njih 69%). Nešto manje od 60% učenika navodi da stručni suradnik pedagog daje kvalitetnu podršku učenicima i njihovim roditeljima, 24% nije sigurno u navedenu tvrdnju, a gotovo 18% navodi da to uglavnom nije ili nikako nije istina.

**6. Služba za pružanje podrške učenicima** **7. Upravljanje i organizacija škole**



**7. Upravljanje i organizacija škole**

Gotovo 90% učenika smatra da se u školi primjenjuju jasna pravila ponašanja (prošle godine 70%). Za razliku od prošle godine kada je 40% učenika navelo da učenici ne sudjeluju u donošenju odluka važnih za školu, ove godine suprotno tvrdi čak 53% učenika, što je pohvalno.

75% učenika smatra da ravnatelj održava dobre odnose s učenicima, dok njih samo 11% nije sigurno u navedenu tvrdnju. Učenici smatraju da je knjižnica dobro opremljena (91%) te da ima knjiga koje ih zanimaju te da škola ima dovoljno računala koje učenici mogu koristiti (66%; prošle godine suprotno tvrdilo čak 42% učenika). Gotovo 70% njih zadovoljno je čistoćom školskog prostora, a njih 31% uglavnom nije ili nikako nije zadovoljno čistoćom.

** 8. Odnosi prema školi**

**8. Odnosi prema školi**

Više od 60% učenika zadovoljno je svojom školom, a gotovo isti postotak smatra da u ovoj školi učenici dobro razvijaju svoje vještine snalaženja u različitim životnim situacijama (65%), da uče kako kvalitetno i kulturno komunicirati (75%) te da mogu naučiti dobro surađivati s drugim ljudima (80%).

**9. Ocjena škole**

